אומואמואה

אומואמואה (כינוי רשמי 1I/2017 U1 אומואמואה) הוא גוף בין-כוכבי (interstellar object) הראשון שזוהה, אשר חלף במערכת השמש בשנת 2017. אומואמואה הוא אובייקט קטן, שאורכו נע בין 100 ל-1000 מטר ורחבו בין 35 ל 167 מטר. אומואמואה מציג כמה מוזרויות, בהן האצה מעבר להשפעה של כח הכבידה, צורה מוארכת באופן יוצא דופן, מסה נמוכה מאוד לעצם בגודל כזה ועוד שגרמו לכמה אסטרונומים בכירים ובהם פרופ' אבי לייב - ראש המחלקה לאסטרונומיה של אוניברסיטת הרווארד - להעלות את האפשרות שאומואמואה אינו עצם טבעי אלא כלי מעשה ידי ציוויליזציה תבונית, השערה הנתונה במחלוקת עם אסטרונומים אחרים. מעקב אחר מסלולו של אומואמואה מלמד שמקורו של העצם הוא מכיוון קבוצת הכוכבים נבל. השם הרשמי הוא אומואמואה 1I/'Oumuamua U1. השם ניתן על ידי צוות PanSTARRS ובשפה ההוואית מובנו 'חוקר' או 'שליח מהעבר הרחוק המושיט יד כדי להגיע אלינו'. (ʻou משמעותו להושיט יד ו-mua הוא הראשון, שמקדים. ה-mua השני נועד להדגשה). שמות חלופיים הם גם 1I; 1I/2017 U1; 1I/2017 U1 (ʻOumuamua). הגוף התגלה לראשונה במסלול היפרבולי על ידי רוברט ואריק ומערך הטלסקופ Pan-STARRS ב-19 באוקטובר 2017. משערוך המסלול של הגוף בהסתמך על תצפיות, ניתן היה לזהות כי אקסצנטריות המסלול היא בסביבות 0.0013 ± 1.197 הגבוהה ביותר שנצפתה עד כה במערכת השמש. תצפיות נוספות הראו כי הגוף במסלול בריחה היפרבולי היוצא ממערכת השמש וכי הוא ככל הנראה בין כוכבי. שערוך המסלול אחורה מראה כי לפני 100 שנה, הגוף היה במרחק של 559 יחידות אסטרונומיות וטס במהירות של 26 ק"מ לשנייה ביחס לשמש. הגוף המשיך להאיץ עד שהגיע למהירות מקסימלית בפריהליון של 87.7 ק"מ לשנייה, בסביבות ספטמבר 2017. לאחר מכן החל להאט במסעו חזרה מחוץ למערכת השמש. בזמן גילויו הוא האט למהירות של 46 ק"מ לשנייה ביחס לשמש. מהירותו תקטן עד שיגיע למהירות שיוט בין כוכבית של 26 ק"מ/שנייה. הגוף ממשיך במסלול היפרבולי ליציאה במערכת השמש, לכיוון קבוצת הכוכבים פגסוס. תצפיות מתאריך 25 באוקטובר 2017, הראו כי החתימה הספקטרלית המתקבלת היא בטווח האדום (בדומה לגוף מחגורת קויפר, אולם כיוון שנראה שהגוף לא מכיל קרח כמו גופים אלו, ייתכן שהחתימה האדומה נובעת מחומר אחר). אם החזר האור מהגוף הוא 10% מדובר בגוף בקוטר של 160 מטר. באם הוא מחזיר כ-50% הרי שקוטרו המשוערך הוא 50 מטר. בהירות נראית הגוף הגיעה לדרגה 21 ודעכה עם התרחקותו. סיווגו של הגוף שנוי במחלוקת. בתצפיות ראשוניות נחשב הגוף להיות כוכב שביט לא מחזורי, ולכן קיבל את הזיהוי C/2017 U1 - (האות C מעידה על זיהוי ככוכב שביט לא מחזורי), אולם תצפיות נוספות שבוצעו באמצעות הטלסקופ הגדול מאוד (VLT) ב-25 באוקטובר 2017, הראו כי אין עדויות להילה או לזנב. כתוצאה מכך הוחלט לשנות את הזיהוי של הגוף לאסטרואיד, ושינוי שמו ל-A/2017 U1 (האות A לאסטרואיד). אומואמואה הוא הגוף הראשון ששינו את זיהויו לאסטרואיד לאחר שזוהה ככוכב שביט, ונקבע שמקורו של העצם בקבוצת הכוכבים נבל. במאמר שפורסם ב-nature ביוני 2018 נטען שזהו דווקא כן כוכב שביט, משום שנמדדה תאוצה במהירותו שלא נגרמה ממשיכה כבידתית, ולכן עלתה הטענה שהיא נגרמה מפליטת גזים מהגוף בהתקרבו לשמש, תכונה המאפיינת כוכבי שביט. טענות אלה ספגו ביקורת רבה מצד חוקרים, שהצביעו על כך שובל גזים מעולם לא נצפה מאחורי העצם, ושהתאוצה האנומלית לא התרחשה כשהגוף חלף בסמיכות הקרובה ביותר אל השמש, השלב שבו פליטת הגזים מגיעה לשיאה בשביטים. ניתוחים נוספים העלו ש-"לו היה אומואמואה שביט, פליטת הגזים הייתה גורמת לו להסתובב סביב צירו באופן שהיה מביא להתפרקותו". ב-26 באוקטובר 2018 ראש מחלקת האסטרונומיה של הארווארד האסטרופיזיקאי הישראלי פרופ' אבי לייב ועמיתו ד"ר שמואל ביאלי פרסמו מאמר שבו טענו שיש אפשרות שאומואמואה הוא גוף מלאכותי שנוצר על ידי ציויליזציה חוצנית, ושייתכן שהגוף הוא מפרש סולארי שנשלח במכוון למערכת השמש שלנו. זאת כשנה לאחר התבטאותו הראשונה של לייב בנושא בדצמבר 2017, שבו ציין את צורתו החריגה של העצם כאחת הסיבות להצעתו לכוון את טלסקופ הרדיו בגרין באנק שבמערב וירג'יניה לכיוון אומואמואה על מנת לבדוק נוכחות של אותות רדיו לא צפויים שיהיו עשויים להעיד על מקור מלאכותי של העצם. חוקרים רבים ביקרו את השערותיו של לייב בטענות שאין מספיק ראיות להשערה מסוג זה, ושמפרש סולארי המסתובב סביב עצמו לא היה מסוגל להאיץ כך. בתגובה פרסם לייב מאמר שבו הוא מפרט שישה מאפיינים אנומליים של אומואמואה "שהופכים אותו לגוף חריג, שלא כמו אף אסטרואיד או שביט שנצפו אי פעם". לאחר קביעת שמו הרשמי על ידי הMPC הוא קיבל את הסימון I לגוף בין פלנטרי (הגוף הראשון לקבל זיהוי זה), ואת השם Oumuamua. אבי לייב, חוצן, כנרת זמורה-ביתן דביר, 2021 המרכז לחקר חפצים קרובי אדמה08-01-2014 מדיה וקבצים בנושא אומואמואה בוויקישיתוף שאלות ותשובות נפוצות על A/2017 U1 חבר מכוכב אחר: האסטרואיד שעשה היסטוריה, באתר ynet, 29 באוקטובר 2017 אבי בליזובסקי, ‏אורח מהחלל הבינכוכבי – אסטרואיד ענק בעל צורה מוזרה, באתר "הידען", 21 בנובמבר 2017 עודד כרמלי, האסטרואיד הבין-כוכבי כנראה עשוי ממקור טבעי, באתר סוכנות החלל הישראלית, 20 בדצמבר 2017 הסיפור על אומואמואה, האורח הראשון ממערכת שמש אחרת, באתר TED, מתורגם לעברית, אפריל 2018 עודד כרמלי, אם יתברר שזה נכון, זו תהיה אחת התגליות הגדולות בהיסטוריה האנושית, באתר הארץ, 2 בינואר 2019 רויטרס ו-ynet, האסטרואיד דמוי הסיגר: "לא חייזרים, אך עדיין תעלומה", באתר ynet, 2 ביולי 2019 Small Asteroid or Comet 'Visits' from Beyond the Solar System הודעה לעיתונות של המחלקה לאסטרונומיה של אוניברסיטת הוואי, 26 באוקטובר 2017 מספר הגדול מ-90 המעיד שהוא בכיוון הפוך לשאר כוכבי הלכת בזווית אינקלינציה של בסביבות 60 מעלות) הכרזת הMPC על שם וסימון רשמי M.P.E.C. 2017-V17, מתאריך 6 בנובמבר 2017 .Karen J. Meech et. al, A brief visit from a red and extremely elongated interstellar asteroid, Nature 552, 2017-12, עמ' 378–381 doi: 10.1038/nature25020 הודעת הMPC על שינוי זיהוי הגוף מכוכב שביט לאסטרואיד, M.P.E.C. 2017-U183, מתאריך 25 באוקטובר 2017 https://www.jpl.nasa.gov, NASA Learns More About Interstellar Visitor 'Oumuamua, NASA Jet Propulsion Laboratory (JPL) (באנגלית אמריקאית) פתרון מסלול מאתר JPL נכון ל-27 באוקטובר 2017 "Pseudo-MPEC" for A/2017 U1 שאלות ותשובות לגבי A/2017 U1, מתאריך 4 בנובמבר 2017 "Astronomers Spot First-Known Interstellar Comet". Sky & Telescope. נבדק ב-25 באוקטובר 2017. {{cite web}}: (עזרה) "MPEC 2017-U181: COMET C/2017 U1 (PANSTARRS)". Minor Planet Center. International Astronomical Union. 25 באוקטובר 2017. נבדק ב-25 באוקטובר 2017. {{cite web}}: (עזרה) (CK17U010) Mysterious interstellar visitor is a comet — not an asteroid Roman R. Rafikov, Spin Evolution and Cometary Interpretation of the Interstellar Minor Object 1I/2017 'Oumuamua, The Astrophysical Journal Letters 867, 2018-11-01, עמ' L17 doi: 10.3847/2041-8213/aae977 A Siraj, A Loeb https://iopscience.iop.org/article/10.3847/1538-4357/ac8eac, https://iopscience.iop.org . J Mozer דוקטור- John E. Shaw https://twitter.com/us_spacecom/status/1511856370756177921 (ארכיון), https://twitter.com/ (טוויטר)